
Comisia pentru buget, finanţe şi bănci

Bucureşti,       04.09.2002         

Nr. 22/879

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 187/2000 pentru modificarea Ordonanţei Guvernului nr. 27/2000 privind regimul produselor supuse accizelor, cu care comisia noastră a fost sesizată în fond cu adresa Biroului Permanent nr. 601 din 13.11.2000.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti,       4.09.2002

Nr. 879

RAPORT

asupra proiectului de Lege pentru aprobarea Ordonanţei de urgenţă a Guvernului nr. 187/2000 pentru modificarea Ordonanţei Guvernului nr. 27/2000 privind regimul produselor supuse accizelor
Cu adresa nr. 601 din 13.11.2000, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr. 187/2000 pentru modificarea Ordonanţei Guvernului nr. 27/2000 privind regimul produselor supuse accizelor. 

La întocmirea raportului  s-a avut în vedere avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

In urma examinării proiectului de Lege pentru aprobarea Ordonanţei de urgenţă a Guvernului nr. 187/2000 pentru modificarea Ordonanţei Guvernului nr. 27/2000 privind regimul produselor supuse accizelor, în şedinţa din 03.09. 2002, comisia a hotărât, cu unanimitate de voturi, respingerea din următoarele considerente:

Ordonanţa Guvernului nr. 27/2000 a fost abrogată prin Ordonanţa de urgenţă a Guvernului nr. 158/2001 aprobată prin Legea nr. 523/2002, publicată în Monitorul Oficial al României nr. 567 din 1 august 2002 şi Legea nr. 521/2002, publicată în Monitorul Oficial al României nr. 571 din 2 august 2002, rămânând astfel fără obiect de reglementare.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort, doamna director Tomi Victoria – Ministerul Finanţelor Publice şi doamna director Popa Liliana – Ministerul Finanţelor Publice, care au susţinut forma rezultată din prezentul raport.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

          Experţi parlamentari:

          Onete Alexandru

          Popescu Luminiţa

